पश्चिमी तट

पश्चिमी तट (अरबी: الضفة الغربية, इब्रानी: יְהוּדָה וְשׁוֹמְרוֹן, शब्दानु. 'यहूदिया और सामरिया') जॉर्डन नदी के पश्चिम स्थित फ़िलिस्तीन का एक क्षेत्र है। पश्चिम एशिया के भूमध्यसागरीय तट के निकट स्थलरुद्ध होने के नाते, इसके पूर्व में जॉर्डन और मृत सागर तथा दक्षिण, पश्चिम और उत्तर में इसराइल स्थित है। 1967 से, पश्चिम तट इसराइली क़ब्ज़े में है, जिसे अंतरराष्ट्रीय विधि के तहत अवैध माना जाता है। 1948 में अरब-इसराइल युद्ध में जॉर्डन द्वारा कब्जा किए जाने के बाद इस इलाके को "वेस्ट बैंक" का नाम दिया गया था क्योंकि यह जॉर्डन नदी के पश्चिम तट पर स्थित है। जॉर्डन ने बाद में 1950 में इस क्षेत्र पर कब्जा कर लिया और 1967 तक इसे नियन्त्रित किया। 1967 में एक छह-दिवसीय युद्ध के दौरान इसराइल ने इस इलाके को अपने कब्ज़े में ले लिया। फिलिस्तीन लिबरेशन ऑर्गनाइजेशन और इसराइल के बीच हस्ताक्षर किए गए ओस्लो समझौते ने प्रत्येक क्षेत्र के भीतर फिलिस्तीनी स्वायत्तता के विभिन्न स्तरों के साथ प्रशासनिक जिले बनाए। क्षेत्र 'स' जो पश्चिमी किनारे का लगभग 60% से अधिक है पर इसराइल ने पूर्ण नागरिक और सुरक्षा नियन्त्रण बनाए रखा है। वेस्ट बैंक जिसमें पूर्वी यरुशलम शामिल है लगभग 5,640 वर्ग किमी का भू-भाग और 220 वर्ग किमी का जल क्षेत्र है, जिसमें मृत सागर के उत्तर-पश्चिमी चतुर्थांश शामिल है। जुलाई 2017 तक इसकी अनुमानित आबादी 27,47,943 फिलिस्तीनियों और लगभग 3,91,000 इसराइलियों और पूर्वी यरुशलम में लगभग 2,01,200 इसराइलियों की है। अंतर्राष्ट्रीय समुदाय पश्चिमी किनाने में इसराइली बस्तियों को मान्यता देता है, जिसमें पूर्वी यरुशलम शामिल है हालाँकि यह अन्तरराष्ट्रीय कानून के तहत अवैध है, हालाँकि इसराइल इसे वैध मानता है। अन्तरराष्ट्रीय न्यायालय के परामर्शी निर्णय (2004) के अनुसार 1967 के इसराइली कब्ज़े के बाद घटित होने वाली घटनाएँ जिनमें 'यरुशलम कानून', जॉर्डन के साथ इसराइल की शान्ति सन्धि और ओस्लो समझौते शामिल हैं, ने वेस्ट बैंक की स्थिति में कोई बदलाव नहीं किया है। सन्दर्भ